《送客泛珠江宿凭虚阁听潮分得洲字》
明代·陈绍文

江亭青簟月华流，永夜潮生水国秋。万马急追风碛战，六鳌初戴雪山游。

归渔暂失残荷浦，落雁应迷乱荻洲。料得此时天际客，不胜离思满扁舟。

作者简介：陈绍文，字公载，自号中阁山人。南海人。锡子。明世宗嘉靖十六年（一五三七）举人，官通判。与梁公实、欧桢伯、黎瑶石、吴而待结诗社，又同游黄才伯之门。著有《中阁集》。清梁善长《广东诗粹》卷四、清温汝能《粤东诗海》卷二四有传。